**20160 SVEUČILIŠTE U RIJECI – GRAĐEVINSKI FAKULTET**

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Planirani ukupni prihodi i primici za 2024. godinu iznose 4.004.427 EUR, i to iz izvora 11 (Državni proračun) 3.175.656 EUR , izvor 31 (vlastiti prihodi) 230.000 EUR, 400.000 EUR iz izvora 43 (prihodi za posebne namjene-školarine), izvor 51 (tekuće pomoći EU) 81.081 EUR, izvor 52 (ostale pomoći) 117.190 EUR te izvor 61 (donacije) 500 EUR.

Projicirani prihodi i primici za 2025. godinu iznose 3.906.033 EUR, a za 2026. godinu iznose 3.917.593 EUR.

Fakultet nema namjeru zaduživanja u narednom razdoblju planiranja.

Opći prihodi i primici iz izvora 11 u planu za 2024. godinu te u projekcijama za 2025. i 2026. godinu su se povećali u odnosu na tekući plan i izvršenje 2022. jer se očekuje povećanje plaća, te ostalih materijalnih prava. U sklopu izvora 11 povećali su nam se i limiti za programsko financiranje u sklopu aktivnosti A622122. U planu za 2024., 2025. i 2026. u sklopu izvora 11 planirane su i znanstvene potpore i inicijalne potpore te stimulativne potpore.

Vlastiti prihodi iz izvora 31 su nešto manje planirani u odnosu na tekući plan, ali nešto više u odnosu na izvršenje 2022. U planu nam nije organiziranje konferencija pa je zbog toga prihod planiran u nešto manjem obimu nego po tekućem planu. U 2025. i 2026. očekujemo blagi porast vlastitih prihoda.

Prihodi za posebne namjene iz izvora 43 su ostali negdje na istoj razini kao izvršenje ili tekući plan. Kako se ovdje radi u najvećem dijelu o sufinanciranju školarine ne očekujemo nekih veći odstupanja.

Pomoći EU iz izvora 51 su osjetno veće u odnosu na tekući plan i izvršenje zbog toga jer u 2024. godini očekujemo zadnje isplate po dva projekta. U toku 2023. godine dobili smo i prvu uplatu za novi projekt tako da u 2024 očekujemo nastavak uplata po tom projektu. U toku 2025. godine završava nam i taj novi projekt te u 2026. godini nisu planirana nikakva sredstva.

Ostale pomoći izvor 52 je u odnosu na izvršenje i tekući plan osjetno manje iz dva razloga. Nemamo novih projekata Hrvatske zaklade za znanost te se samo nastavlja financiranje programa doktoranada i poslijedoktoranada. Za godine 2024., 2025. i 2026. nije predviđeno financiranje znanstvenih potpora iz ovog izvora nego kako je već navedeno u sklopu izvora 11. Za sve godine je predviđena uplata Sveučilišta za potrebe Studentskog zbora kao i pomoć jedinica lokalne samouprave za potrebe odvijanja studentskih programa.

Donacije izvor 61 je manji u odnosu na tekući plan i izvršenje jer smo bili partneri na jednom projektu koji je vodilo trgovačko društvo. Projekt je prestao u tekućoj godini. U sklopu izvora 61 predviđene su donacije trgovačkih društava za održavanje studentskih programa.

**RASHODI I IZDACI**

Ukupni planirani rashodi za 2024. godinu su 4.019.837 EUR. Od toga iznosa izvor 11 je 3.175.656 EUR, izvor 31 iznosi 230.000 EUR, izvod 43 je 400.000 EUR, izvor 51 iznosi 88.991 EUR, izvor 52 iznosi 124.690 EUR, te izvor 61 iznosi 500 EUR.

Za 2024. godinu planira se 3.906.033 EUR, te za 2025. 3.917.593 EUR.

Rashodi iz izvora 11 su veći u odnosu na tekući plan i izvršenje zbog predviđenih povećanja plaća, ostalih materijalnih prava za zaposlene. Iz programskih ugovora financirati će se troškovi vanjskih suradnika za održavanje nastave, troškovi materijala i usluga (režija prvenstveno), objava radova u časopisima te ostalih rashoda za normalno odvijanje poslovanja. U planu za slijedeće tri godine iz izvora 11 obuhvaćeni su i svi poslovi za odvijanje znanstvenih potpora i inicijalnih potpora.

Rashodi iz izvoda 31, 43 i 52 odnose se na izdatke za plaće djelatnika koji su zaposleni preko Hrvatske zaklade za znanost, putne troškove za obavljanje djelatnosti, jednim dijelom i objava radova u časopisima, razne nabavke sitne opreme i inventara za provedbu nastave i djelovanja fakulteta, intelektualne usluge, usluge održavanja fakulteta i unapređivanja djelatnosti visokog obrazovanja.

Troškovi izvora 51 koji se odnose na trošenje sredstava za slijedeće projekte: projekt THEARD, projekt ERASMUS + The Career Garden te ERASMUS + Glass room. Za projekt THEARD kako ćemo u 2024. godini dobiti posljednju ratu predviđeni su i troškovi. Projekt ERASMUS + The Career Garden završava u 2024. godini te su troškovi predviđeni za završetak projekta. Projekt ERASMUS + Glass room završava u 2025. godini te su za te dvije godine predviđeni troškovi temeljem predviđenih aktivnosti.

Troškovi izvora 61 aktivnost odnose se na aktivnosti studentskog programa te su planirani za sve godine u istom iznosu. U odnosu na tekući plan i izvršenje u ovim troškovima su bili sadržani i troškovi projekta koji završava.

Fakultet ne planira vraćanje zajmova jer nije planirano ni uzimanje istih.

**PRIJENOS SREDSTAVA IZ PRETHODNE I U SLJEDEĆU GODINU**

Uz planirane prihode predviđa se korištenje donosa iz prethodnih godina. Iz 2023. godine projicirani je donos 615.410 EUR, od čega izvor 31 400.000 EUR, izvor 43 200.000 EUR, izvor 51 7.910 EUR te izvor 52 7.500 EUR.

Donosi i odnosi u slijedeću godinu su isti za izvor 31 i 43 u iznosu od 600.000 EUR.

Izvor 51 nema prijenosa u naredne godine osim u 2024. godinu. Za ostale godine se predviđa da prihod odgovora rashodima.

Izvor 52 ima samo prijenos u 2024. Za ostale godine se predviđa da prihod odgovara rashodima.

Izvor 61 nema prijenosa, predviđeno je da prihodi odgovaraju rashodima.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 2.060.899,41 HRK / 273.528,36 EUR | 266.927,30 EUR |
| Dospjele obveze |  |  |

Dekan:

Izv. prof. dr. sc. Mladen Bulić

Rijeka, 11. prosinca 2023.